Here is a page extracted from Wikipedia that may contain CSS, HTML, and a lot of unformatted text.

Title: Val d'a Garcipollera
Content: A val d'a Garcipollera ye una val pirenenca aragonesa situata en a comarca d'a Chacetania, en l'Alto Aragón. Ye trescruzata d'este ta ueste por o río u barranco d'Ixuez, afluent de l'Aragón que naxe en La Espata (2.197 m) amán de l'armita de Santa María d'Iguacel. L'acceso ta a val se fa dende Castiello de Chaca.

D'antis mas bi heba en a val dos municipios: Bescós que encluyiba tamién os lugars de Yosa y Bergosa y Acín que encluyiba Villanoviella y Larrosa, agora toz istos lugars perteneixen a o municipio de Chaca. En o censo de l'anyo 1900 yeran 447 os habitants d'a val d'a Garcipollera, hue nomás bi ha 15 habitants en tota la val, 11 en Villanoviella y 4 en Bescós; a resta d'os lugars son despoblatos, en estar espropiatos en os anyos 1960 ta replantar de pins os suyos termins ta impedir a colmatación con os suyos sedimentos de l'entibo de Yesa, en o río Aragón.

Etimolochía 
L'antigo nombre d'ista val yera en latín "vallis Cepollaria" que significa a "val d'as cebollas" en aragonés.

Referencias

Garcipollera
Garcipollera
Chacetania